RAPORT 
CU PRIVIRE LA DESFĂŞURAREA CAMPIONATULUI USEFS LA CROS, EDIŢIA 2017, CU 
GENERICUL «TOAMNA DE AUR» 


În data de 28 septembrie 2017, în Parcul Sectorului Botanica al capitalei «Valea 
Trandafirilor» s-a desfăşurat Campionatul USEFS la cros cu genericul «TOAMNA DE 
AUR». Acest concurs, care este unul tradițional și se desfăşoară anual la sfârșitul lunii 
septembrie, urmăreşte mai multe scopuri, precum urmează: 

- propagarea unui mod sănătos de viaţă în rândul tineretului studios; 

- cultivarea la studenţi a deprinderilor de practicare a alergării în tradiționala 
inviorare de dimineaţă, 

- completarea grupelor de perfecţionare a mäiestriei sportive la atletism; 

- aprecierea celor mai puternice echipe ale facultăţilor la alergarea de stafeta; 

- aprecierea celor mai buni sportivi la cursele de masa; 

- aprecierea celei mai numeroase echipe a facultăţilor la cros; 

- îndeplinirea categoriilor şi titlurilor sportive, conform normativelor prevăzute 

de Clasificatia Sportivă Unică a Republicii Moldova. 

Campionatul a fost organizat de Clubul Sportiv şi Catedra de Atletism, în 
colaborare cu Sindicatul USEFS, decanatele facultăţilor şi alte subdiviziuni ale 
universităţii. 

Partenerul principal al concursului a fost Pretura Sectorului Rîşcani al 
municipiului Chişinău, pentru care le mulțumim, sperând ca si în viitor să fie alături 
de noi, promovând modul sănătos de viata în rândul tinerei generaţii. 

Programul campionatului a fost unul foarte variat - studenţii ciclurilor I si II de 
studii, precum şi profesorii şi colaboratorii au avut posibilitatea să opteze pentru cele 
trei probe ale acestuia: alergarea de ștafetă 6x850m; alergarea de 1000m si alergarea 
de 2000m. 

Cea mai captivantă proba a fost cea de ștafetă, la startul căreia s-au aliniat 
paisprezece echipe ale celor cinci facultăți ale Universităţii, disputând Cupa 
transmisibilă, care deja cinci ani consecutiv este câștigată de studenții de la Facultatea 
de Sport. 

Nu a fost o excepţie nici acest Campionat — în rezultatul unei lupte captivante 


între echipele de la Facultatea de Sport, de la anii I-III ai ciclului I, precum şi echipa 


masteranzilor, învingători au devenit studenţii anului III, iar pe locurile II și III s-au 
clasat, corespunzător, echipa masteranzilor și cea a anului II de studiu. Astfel, Cupa 
transibilă, încă un an, va fi deţinută de această Facultate. 

Următoarea probă a Campionatului a fost cea de 2000m. La aceasta, conform 
regulamentului, au participat studenții anilor II — IV de studii, atât băieţii, cât si fetele. 
Aici lupta pe traseu nu a fost atât de strânsă, totuşi a fost interesantă. 

Astfel, învingătoare la fete a devenit studenta anului III a Facultății de 
Kinetoterapie Coronciuc Maria, iar la băieți — multiplul campion national la alergárile 
de rezistenţă, studentul anului III al Facultăţii de Spor, Răileanu Maxim. 

Cea de-a treia probă a Campionatului - 1000m, de asemenea a fost una foarte 
interesantă, mai cu seamă la fete, unde lupta pentru locul I a fost una foarte strânsă. Aici 
campioană a devenit studenta anului I a Facultăţii de Sport Ríscovaia Elvira. La băieţi 
s-a impus studentul anului III al Facultăţii de Pedagogie Butuc Nicolae. 

De asemenea, conform Regulamentului, s-a apreciat si cea mai numeroasă echipă 
a Facultátilor, aliniată la startul cursei de masă de 2000m. Învingătoare a devenit echipa 
Facultăţii de Kinetoterapie, urmată de cea a Facultăţii de Protecţie, Pază si Securitate si 
a Facultăţii de Sport. 

Alte două menţiuni ale campionatului sunt determinarea celor mai buni sportivi 
printre fete şi băieţi. La băieţi, în afara aricärei concurente, a fost studentul anului III al 
Facultăţii de Sport Răileanu Maxim, care a învins, cu echipa, în proba de ștafetă, iar la 
scurt timp s-a impus şi în cea de 2000m. La fete lupta a fost mai strânsă, totuşi 
organizatorii au decis s-o desemneze pe studenta anului I, de la aceeaşi Facultate, 
Stăvilă Veronica, care, într-o luptă foarte captivantă cu o altă studentă a anului III de la 
aceeaşi Facultate, Podoleanu Diana, s-a impus la etapa I a alergării de stafetä. 

Conducerea Universităţii consideră desfăşurarea Campionatului ca fiind una 
reușită, iar obiectivele urmărite de acesta au fost realizate. Organizatorii concursului îşi 
exprimă recunoştinţa fata de toată echipa, care a contribuit la buna desfășurare a 


acestuia, nu în ultimul rând partenerului nostru — Pretura Sectorului Rîşcani al capitalei. 


CATEDRA DE ATLETISM 

